《和酬何泳推官见赠》
宋代·魏野

杜牧科名李贺曹，初官花幙莫辞劳。
年颜不似诗情老，公器还如酒户高。
我称卧游蓝碧嶂，君宜立近赭黄袍。
雅章酬晚惭慵拙，吟社何人与破逃。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。